VIDEO Flashmob la Cotroceni, organizat de „Corupția ucide”, după ce Klaus Iohannis a promulgat legea care îi scapă de sancțiuni pe evazioniști / „Raport de mandat: m-am plimbat, v-am trădat, furtul l-am legalizat” / Protest anunțat pentru duminică
Comunitatea „Corupția ucide” a organizat, sâmbătă, un protest sub forma unui flashmob, în fața Palatului Cotroceni, ca reacție la promulgarea de către președintele Klaus Iohannis a legii care îi scapă de sancțiuni pe evazioniști. Pentru duminică, de la ora 17.00, este anunțat un nou protest în fața Palatului Cotroceni.
„Flash mob protest la palatul Cotroceni împotriva complicității lui Iohannis care legalizează furtul din banul public până la un milion de Euro”, a anunțat „Corupția ucide”.
Persoanele participante au afișat un banner cu mesajul: „Raport de mandat: m-am plimbat, v-am trădat, furtul l-am legalizat. Semnat – Klaus Milion Iohannis”.
„Corupția ucide” a anunțat totodată organizarea unui protest la Cotroceni, duminică, de la ora 17.00, sub sloganul „S-a dat libert la furat! SOS stat eșuat”.
Context. Președintele Klaus Iohannis a promulgat vineri legea Ciucă – Ciolacu care dezincriminează evaziunea fiscală sub un milion de euro dacă prejudiciul e plătit, potrivit unui comunicat de presă al Administrației Prezidențiale. Șeful statului putea să retrimită legea la Parlament pentru reexaminare. Curtea Constituțională a respins în aprilie sesizarea depusă de USR și Forța Dreptei, dar motivarea a fost publicată în 8 mai. Detalii aici.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank